《君不见》
宋代·赵汝燧

君不见卢生枕上客邯郸，君不见淳于穴中到槐安。

出将入相群儿仕，赐爵锡邑公主贵。黄粱未熟已欠伸，清樽尚在遽惊起，人生荣华欢乐亦如此。

双毂昼飞夜旋一弹指，胡不看取二人梦中事。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。